ডিক ক্লার্ক

রিচার্ড ওয়াগস্টাফ ক্লার্ক (৩০ নভেম্বর ১৯২৯ – ১৮ এপ্রিল ২০১২) ছিলেন একজন মার্কিন বেতার এবং টেলিভিশন ব্যক্তিত্ব, টেলিভিশন প্রযোজক এবং চলচ্চিত্র অভিনেতা। পাশাপাশি একটি সাংস্কৃতিক আইকন ছিলেন যিনি ১৯৫৬ থেকে ১৯৮৯ সাল পর্যন্ত আমেরিকান ব্যান্ডস্ট্যান্ডের উপস্থাপনার জন্য সবচেয়ে বেশি পরিচিতি লাভ করেন। তিনি গেমস শো পিরামিড এবং ডিক ক্লার্ক'স নিউ ইয়ার্স রকিং ইভ আয়োজন করেছিলেন যা টাইমস স্কয়ারের নববর্ষের উদযাপনকে প্রেরণা দিয়েছিল। আমেরিকান ব্যান্ডস্ট্যান্ডের আয়োজন হিসেবে, ক্লার্ক অনেক আমেরিকানদের কাছে রক অ্যান্ড রোলের পরিচয় করিয়ে দেয়। এই অনুষ্ঠানটি অনেক নতুন সঙ্গীতশিল্পীদের শ্রোতাদের কাছে প্রথম প্রকাশ করেছিল যেমন আইগি পপ, ইকে অ্যান্ড টিনা টার্নার, স্মোকি রবিনসন অ্যান্ড মিরাকলস, স্টিভি ওয়ান্ডার, প্রিন্স, টকিং হেডস, সাইমন ও গারফুঙ্কেল এবং ম্যাডোনা। তার আয়োজিত সর্বপ্রথম পর্বে কৃষ্ণাঙ্গ ওবং শেতাঙ্গ একই মঞ্চে পরিবেশন করেছিল এবং সেই প্রথমবারের মতো কোনো সরাসরি স্টুডিওতে দর্শকদের মধ্যে কোনো বর্ণগত বিভেদ ছিল না। গায়ক পল আঙ্কা দাবি করেছিলেন যে ব্যান্ডস্ট্যান্ড একটি "যুব সংস্কৃতি" তৈরি করার জন্য দায়বদ্ধ। তার বহুবর্ষজীবী যৌবনের চেহারা এবং আমেরিকান ব্যান্ডস্ট্যান্ডের বেশিরভাগ কিশোর দর্শকের কারণে ক্লার্ককে প্রায়শই "আমেরিকার সবচেয়ে বয়স্ক কিশোর" বা "বিশ্বের সবচেয়ে বয়স্ক কিশোর" হিসেবে অভিহিত করা হত। তার অব-স্টেজের ভূমিকায়, ক্লার্ক ডিক ক্লার্ক প্রোডাকশন্সের চিফ এক্সিকিউটিভ অফিসার (পরবর্তীতে যা তিনি আর্থিক সুদে বিক্রি করেছিলেন) হিসেবে দায়িত্ব পালন করেছিলেন। হার্ড রক ক্যাফের একটি চেইন রেস্তোরাঁ হিসেবে তিনি আমেরিকান ব্যান্ডস্ট্যান্ড ডিনার প্রতিষ্ঠা করেছিলেন। ১৯৭৩ সালে, তিনি গ্র্যামি পুরস্কারের মতো বার্ষিক মার্কিন সঙ্গীত পুরস্কার অনুষ্ঠান আয়োজন নির্মাণ ও প্রযোজনা করেছিলেন। ক্লার্ক ২০০৪ সালের ডিসেম্বরে স্ট্রোকের শিকার হন। বক্তৃতা ক্ষমতা প্রতিবন্ধী হয়েও ক্লার্ক পরবর্তী বছরের ৩১ ডিসেম্বর তার নিউ ইয়ার্স রকিং ইভ অনুষ্ঠানে উপস্থিত হন। এরপরে, তিনি ২০০৬ সালে ৫৮তম প্রাইমটাইম এমি পুরস্কারে উপস্থিত হয়েছিলেন এবং ২০১১ সালের ৩১ ডিসেম্বর পর্যন্ত নিউ ইয়ার্স রকিং ইভ-এর প্রতিটি পর্বের অনুষ্ঠানে প্রদর্শিত হন। প্রস্টেটের অস্ত্রোপচারের পরে তিনি ৮২ বছর বয়সে হার্ট অ্যাটাকের কারণে ২০১২ সালের ১৮ এপ্রিল মারা যান। রিচার্ড ওয়াগস্টাফ ক্লার্ক ৩০ নভেম্বর ১৯২৯ সালে নিউ ইয়র্কের মাউন্ট ভার্ননে জন্ম নেন। তার বাবা ছিলেন রিচার্ড এ ক্লার্ক, যিনি নিউইয়র্কের ইউটিকায় ডাব্লুআরইউএন বেতার পরিচালনা করতেন। তার মা ছিলেন জুলিয়া বার্নার্ড। তিনি তিনবার বিয়ে করেছিলেন। ১৯৫২ সালে তার প্রথম বিবাহ বারবারা ম্যালিরির সাথে হয়েছিল; এই দম্পতির এক ছেলে ছিল রিচার্ড এ ক্লার্ক। ১৯৭১ সালে তাদের বিবাহবিচ্ছেদ ঘটে। তিনি ১৯৬২ সালে লরেট্টা মার্টিনকে বিয়ে করেছিলেন; এই দম্পতির দুটি সন্তান ছিল ডুয়েন এবং সিন্ডি। ১৯৭১ সালে তাদের বিবাহবিচ্ছেদ হয়েছিল। ১৯৭৭ সালে তিনি তৃতীয় বিবাহ করেন কারি উইগটনের সাথে, এবং এই বিবাহটি তার মৃত্যুর আগ পর্যন্ত স্থায়ী হয়েছিল। ২০০৪ সালের এপ্রিল মাসে ল্যারি কিং লাইভের একটি সাক্ষাৎকারে ক্লার্ক প্রকাশ করেছিলেন যে তার টাইপ ২ ডায়াবেটিস রয়েছে। তার মৃত্যু শংসাপত্র উল্লেখ করেছে যে ক্লার্কের মৃত্যুর সময় হৃৎ-ধমনীর ব্যাধি ছিল। ২০০৪ সালের ডিসেম্বর মাসে ৭৫ বছর বয়সী ক্লার্ক প্রথমদিকে একটি ছোট স্ট্রোকের শিকার হয়েচিলেন এবং কিচুকাল ভোগান্তির পরে লস অ্যাঞ্জেলেসে হাসপাতালে ভর্তি হন। যদিও তার সুস্থতার আশা করা স্বত্বেও পরে এটি ঘোষণা করা হয়েছিল যে ক্লার্ক তার নিউ ইয়ার্স রকিং ইভ অনুষ্ঠানটি পরিচালনা করতে অক্ষম হবে, তার পরিবর্তে রেগিস ফিলবিন এর উপস্থাপনা করবেন। পরের বছর ক্লার্ক পুনরায় ধারাবাহিকে ফিরে আসেন, কিন্তু স্ট্রোকের ফলে যে ডাইসরথ্রিয়ার কারণে জীবনের বাকি অংশে তাকে পঙ্গুত্ব স্বিকার করতে হয়েছিল। ২০১২ সালের ১৮ এপ্রিল, ক্লার্ক ৮২ বছর বয়সে মারাত্মক হার্ট অ্যাটাকের কারণে একটি বর্ধিত প্রস্টেটের চিকিৎসার জন্য ট্রান্সওরেথ্রাল রিসেকশন প্রক্রিয়া চলাকালীন সান্টা মনিকা, ক্যালিফোর্নিয়ায় মারা যান। ক্লার্কের পরিবার জনসাধারণের স্মৃতি রক্ষার পরিসেবা দেওয়ার বিষয়ে অবিলম্বে সিদ্ধান্ত নেননি, তবে বলেছিলেন যে "সেখানে কোনও শেষকৃত অন্ত্যেষ্টিক্রিয়া হবে না"। ২০ এপ্রিল প্রশান্ত মহাসাগরে শেষকৃত্যের অংশ হিসেবে তার ছাইভষ্ম ছড়িয়ে দেয়া হয়। "Dick Clark Biography"। The Rock and Roll Hall of Fame and Museum। নভেম্বর ১৬, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ২০, ২০১২।  "Dick Clark, Entertainment Icon Nicknamed 'America's Oldest Teenager,' Dies at 82"। এবিসি নিউজ। এপ্রিল ১৮, ২০১২। সংগ্রহের তারিখ এপ্রিল ১৮, ২০১২।  "Dick Clark on"। টিভি। জুলাই ১৯, ২০১০। জুন ৪, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২, ২০১০।  "TV Star Clark Buys Inland Empire Station KPRO"। San Bernardino Sun-Telegram। জুন ২০, ১৯৬৫। পৃষ্ঠা ডি ৪।  "Dick Clark dead at 82: The TV legend's life in photos (slides 6, 7, 11 & 12)"। New York Daily News। এপ্রিল ১৮, ২০১২। সংগ্রহের তারিখ নভেম্বর ১৮, ২০১৬।  "Dick Clark dies at 82"। Patriot Ledger। Quincy, Massachusetts। এপ্রিল ২০১২। সংগ্রহের তারিখ আগস্ট ১৬, ২০১৫।  "CNN Larry King Live — Interview With Dick Clark"। CNN। এপ্রিল ১৬, ২০০৪। সংগ্রহের তারিখ আগস্ট ১৬, ২০১৫।  Dick Clark death certificate, autopsyfiles.org; accessed November 16, 2016. Geoff Boucher (এপ্রিল ১৯, ২০১২)। "Dick Clark dies at 82; he introduced America to rock 'n' roll"। Los Angeles Times। সংগ্রহের তারিখ এপ্রিল ১৯, ২০১২।  অ্যালান, চেলসি জে.; কার্টার (এপ্রিল ১৯, ২০১২)। "'Only God is responsible for making more stars than Dick Clark'"। সিএনএন। সংগ্রহের তারিখ এপ্রিল ২০, ২০১২।  লিঞ্চ, র‌্যনে (২০১২-০৪-১৯)। "Dick Clark dies at 82: He was a symbol of hope to stroke victims"। Articles.latimes.com। সংগ্রহের তারিখ ২০১৭-০১-২৯।  উইকিমিডিয়া কমন্সে ডিক ক্লার্ক সংক্রান্ত মিডিয়া রয়েছে। উইকিউক্তিতে ডিক ক্লার্ক সম্পর্কিত উক্তির সংকলন রয়েছে। Dick Clark's personal/radio web site Dick Clark Productions সিরাকিউজ বিশ্ববিদ্যালয়ে ডিক ক্লার্ক পেপার ইন্টারনেট মুভি ডেটাবেজে ডিক ক্লার্ক  (ইংরেজি) টার্নার ক্লাসিক মুভিজ ডেটাবেজে ডিক ক্লার্ক (ইংরেজি) ডিক ক্লার্ক — রক অ্যান্ড রোল হল অব ফেইম ন্যাশনাল রেডিও হল অব ফেমে ডিক ক্লার্ক (ইংরেজি) হলিউড ওয়াক অব ফেম ডিরেক্টরিতে Clark ডিক ক্লার্ক (ইংরেজি) ফাইন্ড এ গ্রেইভে ডিক ক্লার্ক  (ইংরেজি) দি ইন্টারভিউস: এন ওরাল হিস্ট্রি অব টেলিভিশন থেকে ডিক ক্লার্ক (ইংরেজি) "ডিক ক্লার্ক সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dick Clark interviewed on the Pop Chronicles (recorded March 11, 1968) Broadcast Pioneers of Philadelphia web page ডিক ক্লার্কের উপর এফবিআই নথি Reuters review of 2008 documentary The Wages of Spin